Jeremy Irons

She aghteyr as sheerloayreyder Sostynagh eh **Jeremy Irons** (ruggit er 19 Mean Fouyir 1948). Erreish da traenal classicagh y yannoo ec y Bristol Old Vic Theatre School, hoshee Irons cloie er yn ardan ayns 1969 as t'eh er ghoaill ayrn ayns ram obbragheyn theateragh y West End, goaill stiagh cloiaghyn Shakespeare *[[The Winter's Tale]]*, *[[Macbeth]]*, *[[Much Ado About Nothing]]*, *[[The Taming of the Shrew]]*, as *[[Richard II (cloie)|Richard II]]*. Ayns 1984, ren eh cloie da'n chied cheayrt er Broadway ayns *[[The Real Thing (cloie)|The Real Thing]]* liorish Tom Stoppard raad hooar eh Aundyr Tony son yn Aghteyr Share ayns Cloie.

Va'n chied phaart mooar echey er y scaailan 'sy straih *[[Brideshead Revisited (straih hellveeish)|Brideshead Revisited]]* (1981) liorish ITV. Hooar eh enmyssaght Golden Globe er son y straih shen. Va'n chied ard-phaart 'sy scannaneaght 'sy drama romansagh *[[The French Lieutenant's Woman (scannane)|The French Lieutenant's Woman]]* (1981), raad hooar eh enmyssaght BAFTA son yn Aghteyr Share. Lurg ram dramaghyn, goaill stiagh *[[Moonlighting (scannane)|Moonlighting]]* (1982), *[[Betrayal (scannane 1983)|Betrayal]]* (1983), as *[[The Mission (scannane 1986)|The Mission]]* (1986), hooar eh ard-voylley son e huarystal myr ny fir lhee mraane lannoonit 'sy scannane creauagh shicklaagagh *[[Dead Ringers (scannane)|Dead Ringers]]* (1988) liorish David Cronenberg. Ta Irons er chosney ram aundyryn, goaill stiagh Aundyr Academy son yn Aghteyr Share, son e huarystal 'sy scannane *[[Reversal of Fortune]]* (1990).

Va paartyn ec Irons 'sy scannane creauagh folliaght *[[Kafka (scannane)|Kafka]]* (1991) liorish Steven Soderbergh, 'sy drama shennearish *[[The House of the Spirits (scannane)|The House of the Spirits]]* (1993), 'sy drama romansagh *[[M. Butterfly (scannane)|M. Butterfly]]* (1993), as chur eh e ghoo rish *[[The Lion King]]* (1994) liorish Disney myr Scar, as ren eh cloie Simon Gruber 'sy scannane jantys *[[Die Hard with a Vengeance]]* (1995), Humbert Humbert ayns *[[Lolita (scannane 1997)|Lolita]]* (1997) as Aramis ayns *[[The Man in the Iron Mask (scannane 1998)|The Man in the Iron Mask]]* (1998). Chammah as shen, ren eh cloie ayns ny scannaneyn ''Dungeons & Dragons'' (2000), *[[The Merchant of Venice (scannane 2004)|The Merchant of Venice]]* (2004), *[[Being Julia]]* (2004), *[[Kingdom of Heaven (scannane)|Kingdom of Heaven]]* (2005), *[[Eragon (scannane)|Eragon]]* (2006), *[[Appaloosa (scannane)|Appaloosa]]* (2008), *[[Margin Call]]* (2011), *[[Assassin's Creed (scannane)|Assassin's Creed]]* (2016), *[[Batman v Superman: Dawn of Justice]]* (2016), *[[Justice League (scannane)|Justice League]]* (2017), as *[[Zack Snyder's Justice League]]* (2021).

Er y çhellveeish, ren Irons cloie 'sy vun-straih hendeeagh *[[Elizabeth I (straih hellveeish 2005)|Elizabeth I]]*, raad ren eh cosney Golden Globe as Aundyr Emmy son yn Aghteyr Co-hassooagh Share. Eddyr ny bleeantyn 2011 as 2013, ren eh cloie Paab Alistair VI 'sy straih hendeeaghe *[[The Borgias (straih hellveeish 2011)|The Borgias]]* liorish Showtime. Ayns 2019, ren eh cloie Adrian Veidt / Ozymandias 'sy straih ''Watchmen'' liorish HBO.

Ayns Jerrey Fouyir 2011, v'eh enmyssit myr Ambasseydeyr Jeih-aigney son Sheshaght Vee as Eirinys jeh ny h-Ashoonyn Unnaneysit.

## Kianglaghyn magh

* Jeremy Irons – The Authoritative Website
*